**Gyakran ismételt kérdések a kutak fennmaradási/üzemeltetési engedélye tárgyában**

1. **Milyen kút engedélyezése tartozik a jegyző hatáskörbe?**

Az adott kútból az éves vízkivétel nem haladhatja meg az 500 m3-t és helyileg nem esik

„vízvédelmi területre” és csak talajvizet vagy parti szűrésű vízkészletet érint, továbbá olyan

telken van, amelyen épület található – de legalább tervezik az épület építését és erről bejelentés

vagy engedély rendelkezésre áll - és a vizet lakossági ivóvíz vagy más háztartási igény céljára

kívánják felhasználni.

Vonatkozó jogszabály:

A vízgazdálkodási hatósági jogkör gyakorlásáról szóló 72/1996. (V. 22.) Korm. rendelet 24. §

(1) bekezdése:

*24. § (1) A települési önkormányzat jegyzőjének engedélye szükséges*

*a) olyan kút létesítéséhez, üzemeltetéséhez, fennmaradásához és megszüntetéséhez,*

*amely a következő feltételeket együttesen teljesíti:*

*aa) a vízbázisok, a távlati vízbázisok, valamint az ivóvízellátást szolgáló*

*vízilétesítmények védelméről szóló kormányrendelet szerint kijelölt, kijelölés*

*alatt álló, illetve előzetesen lehatárolt belső, külső és hidrogeológiai*

*védőidom, védőterület, valamint karszt- vagy rétegvízkészlet igénybevétele,*

*érintése nélkül, és legfeljebb 500 m3/év vízigénybevétellel kizárólag*

*talajvízkészlet vagy parti szűrésű vízkészlet felhasználásával üzemel,*

*ab) épülettel vagy annak építésére jogosító hatósági határozattal, egyszerű*

*bejelentéssel rendelkező ingatlanon van, és magánszemélyek részéről a házi*

*ivóvízigény vagy a háztartási igények kielégítését szolgálja, és*

*ac) nem gazdasági célú vízigény;*

1. **Mi a háztartási igények kielégítését szolgál vízigény?**

Kerti locsolás, tisztálkodás, stb., minden olyan eset amely nem ivóvíz és nem gazdasági céllal

történik.

1. **Őstermelő vagyok, bejelenthetem a háztartási igényt?**

Az őstermelő a bejelentett termelő helyén történő öntözés, egyértelműen gazdasági célt szolgál,

így nem tartozik a jegyző hatáskörébe. Amennyiben a kút nem azon az ingatlanon van, ahová

az őstermelő tevékenysége be van jelentve, akkor a kút nem gazdasági célú, vagyis a háztartási

célú használat szabályai szerint elbírálható az ügye.

1. **Meddig lehet engedélyeztetni a kutakat bírságmentesen?**

A vízgazdálkodásról szóló 1995. évi törvény 29. § (7) bekezdés rendelkezése szerint, ha az

üzemeltető 2020. december 31-ig kérelmezheti a vízjogi fennmaradási engedélyezési eljárást,

akkor mentesül a vízgazdálkodási bírság megfizetése alól. Ezen szabály a 2018. december 31-

e előtt megindított, de el nem bírált és a megismételt eljárásokra is igaz. Vagyis 2020. december

31-ig be kell érkezzen a kérelem!

Kérem ne hagyja az utolsó pillanatra a kérelem benyújtását, mivel nem a postai feladás, hanem a hatósághoz való megérkezés dátuma az irányadó.

A bírság mellőzésének további feltétele – a kérelem határidőben történő benyújtáson túl -, hogy

az engedély megadható legyen.

1. **Az eljárás lefolytatásáért kell fizetni / illeték / díjmentes?**

A vízgazdálkodásról szóló 1995. évi LVII. törvény (a továbbiakban: Vgtv.) igazgatási

szolgáltatási díjra vonatkozó rendelkezései a helyi vízgazdálkodási ügyekre nem terjednek ki,

így az általános tételű eljárási illeték megfizetésének kötelezettség állnának fenn.

Az egyes belügyi tárgyú és más kapcsolódó törvények módosításáról szóló 2018. évi CXXI. törvény rendelkezése alapján, nem kell illetéket fizetni a felszín alatti vízkivételt biztosító

vízilétesítmények engedélyeztetési kérelmével összefüggésben 2019. január 1-jétől, vagyis a

2018. december 31-ig már megindított eljárásokban az illetéket meg kellett fizetni.

1. **Hogyan nyújtható be a kérelem és mellékletei?**

A természetes személy

 papír alapon személyesen (ügyfélfogadási időben) vagy postai úton,

 elektronikusan aláírással ellátott dokumentációt ePapíron keresztül a Felsőtárkányi Közös Önkormányzati Hivatalhoz (3324 Felsőtárkány, Fő út 101. szám, KRID azonosító 401156323).

Elektronikus ügyintézésre kötelezett személyek az elektronikusan aláírással ellátott

dokumentációt ePapíron keresztül nyújthatják be.

**7. Mikor kell fennmaradási és mikor kell üzemeltetési engedélyt kérni?**

Az **1992. február 15. napja után engedély nélkül létesült minden kútra** (ásott és fúrt kútra

egyaránt) vízjogi létesítési engedélyt kellett volna kérni, amelynek elmaradása esetén

fennmaradási engedély kérhető.

Az **1992. február 15. napja előtt engedély nélkül létesült** kutak esetében

* arra az **ásott kútra**, amely a jogszabályok értelmében (mélységének és elhelyezkedésének függvényében) jogszerűen létesült engedély nélkül üzemeltetési engedélyt kell kérni, így:

o az első vízadó réteget követő záróréteget nem haladja meg a mélysége;

o legalább 20 méterre van élővízfolyástól, csatornától, állóvíztől, állattartó építménytől

o épületektől, telekhatártól a létesítéskor hatályos építési előírásokban meghatározott távolságra van

* arra az **ásott kútra**, amelyre létesítésének időpontjában engedélyt kellett volna kérni fennmaradási és üzemeltetési engedélyt kell kérni,

- minden **fúrt kútra** fennmaradási és üzemeltetési engedélyt kell kérni.

1. **Mit kell benyújtani az engedélyezéshez?**

Az önkormányzat honlapján elérhető kérelem nyomtatványokat és mellékleteit kitöltve és aláírva.

Továbbá minden egyéb iratot, amelyet a vízjogi engedélyezési eljáráshoz szükséges dokumentáció tartalmáról szóló 41/2017. (XII. 29.) BM rendelet meghatároz, így:

*„II. A helyi vízgazdálkodási hatósági jogkörbe tartozó kutak* ***vízjogi üzemeltetési és***

***fennmaradási engedélyezési eljáráshoz szükséges*** *dokumentáció tartalma*

*1. Kérelmező neve, állandó lakhelye, anyja neve, születési helye, ideje.*

*2. A vízjogi létesítési engedély száma, kelte, kiállító hatóság (fennmaradási engedély kérelem esetén nem kell kitölteni).*

*3. A kút helye: irányítószám, település, közterület jellege, házszáma, helyrajzi száma, koordináták (földrajzi vagy EOV), terepszint (mBf).*

*4. A vízhasználat célja: háztartási vízigény, házi ivóvízigény.*

*5. Ivóvízcélú felhasználás esetén a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló 147/2010. (IV. 29.) Korm. rendelet szerinti vízminőség-vizsgálat eredménye.*

*6. A kút műszaki adatai:*

*6.1. talpmélység (terepszint alatt, méterben), nyugalmi vízszint (terepszint alatt, méterben);*

*6.2. csak fúrt kút esetében:*

*6.2.1. iránycső anyaga, átmérője, rakathossz,*

*6.2.2. csövezet anyaga, átmérője, rakathossz,*

*6.2.3. szűrőzött szakasz mélységköze, átmérője, kialakítása, típusa,*

*6.2.4. csak ásott kút esetében: kútfalazat anyaga, átmérője (mm/mm), helye (m-m); vízbeáramlás helye (nyitott kúttalp, nyitott falazat, helye (m-m).*

*6.3. A kút-felsőrész kialakítása (fúrt kút esetében): akna, kútház, kútszekrény, kútsapka.*

*6.4. A kút lezárása ásott kút esetében: fedlap, anyaga.*

*6.5. A vízkitermelés módja: kézi vagy gépi.*

*6.6. A használat során keletkező szennyvíz mennyisége, elhelyezése.*

*6.7. Fényképfelvétel a kútról és környezetéről.*

*6.8. Fúrt kút esetében a felszín alatti vízkészletekbe történő beavatkozás és a vízkútfúrás szakmai követelményeiről szóló 101/2007. (XII. 23.) KvVM rendelet (továbbiakban Kútr.) 13. § (2) bekezdésének való megfelelés igazolása.*

*6.9. Nyilatkozat (aláírja a tulajdonos, fúrt kút esetében a jogosultsággal rendelkező kivitelező is; fennmaradási engedély kérelem esetében a Kútr.1 13. §-ban megjelölt szakember: a közölt adatok a valóságnak megfelelnek, a kút úgy került kialakításra, hogy abba a felszínről szennyeződés vagy csapadékvíz nem kerülhet).*

*III. A helyi vízgazdálkodási hatósági jogkörbe tartozó kutak vízjogi* ***megszüntetési***

***engedélyezési eljáráshoz szükséges*** *dokumentáció tartalma*

*1. Kérelmező neve, állandó lakhelye, anyja neve, születési helye, ideje.*

*2. A vízjogi létesítési engedély száma, kelte, kiállító hatóság (fennmaradási engedély kérelem esetén nem kell kitölteni).*

*3. A kút helye: irányítószám, település, közterület jellege, házszáma, helyrajzi száma, koordináták (földrajzi vagy EOV), terepszint (mBf).*

*4. A megszüntetés tervezett műszaki megoldása.*

*5. A kútr. 13. § (2) bekezdésének való megfelelés igazolása.”*

**9. Mikor kell a felszín alatti vízkészletekbe történő beavatkozás és a**

**vízkútfúrás szakmai követelményeiről szóló 101/2007. (XII. 23.) KvVM**

**rendelet (Kútr.) 13. § szereplő szakemberrel aláíratni az engedélyhez**

**szükséges kérelmet, nyilatkozatot?**

**Csak Fúrt kút esetében!**

*A vízjogi engedélyezési eljáráshoz szükséges dokumentáció tartalmáról szóló 41/2017. (XII.*

*29.) BM rendelet melléklete:*

*„6.8.* ***Fúrt kút esetében a Kútr. 13. § (2) bekezdésének való megfelelés igazolása****.*

*6.9. Nyilatkozat (aláírja a tulajdonos,* ***fúrt kút esetében a jogosultsággal rendelkező kivitelező***

***is****; fennmaradási engedély kérelem esetében a Kútr. 13. §-ban megjelölt szakember: a közölt*

*adatok a valóságnak megfelelnek, a kút úgy került kialakításra, hogy abba a felszínről szennyeződés vagy csapadékvíz nem kerülhet).”*